Un autobús u a sobén simplament bus ye un vehiclo de carretera disenyau ta portiar muitos pasachers. Bells autobuses pueden tener capacidat dica 300 pasachers. O tipo mas normal d'autobus ye l'autobus d'un solo piso y una sola plataforma, encara que existen tamién autobuses mas grans de dos pisos y articulaus con doble plataforma, y mas chicotz como os midibuses y minubuses. Existen amás autocars que fan rotas entre ciudatz y autobuses urbans que circulan nomás por aintro d'una ciudat. En muitos tipos d'autobuses, como os autocars u os autobuses urbans cal pagar un billet ta dentrar-ie. Atros, como os autobuses escolars gosan estar de baldes. En muitos puestos, o conductor d'autobus amenista un carnet especial amás d'o carnet normal t'adugar autos..